नई दिल्ली (जेएनएन)। बिहार बोर्ड ऑफ स्कूल एजुकेशन ने 12वीं की परीक्षा का परिणाम की घोषणा कर दी है। बता दें कि राज्य में 12वीं की परीक्षा 6 फरवरी से शुरू होकर 16 फरवरी तक चली थी। परीक्षा देने के बाद से ही छात्रों को अपने परिणाम का बेसब्री से इंतजार था। लेकिन उनका इंतजार अब समाप्त हो गया है। बोर्ड की आधिकारिक वेबसाइट www.biharboard.ac.in पर इसकी घोषणा कर दी गई है। जानकारी के मुताबिक इस साल करीब 12 लाख से अधिक छात्रों ने 12वीं की परीक्षा में भाग लिया था। राज्य में 1,384 परीक्षा केंद्र बनाए गए थे।